ಟ್ರ್ಯಾಕ್ಟರ್ ಱಲಿ: ರಾಜ್ಯದ ವಿವಿಧ ಜಿಲ್ಲೆಗಳ ರೈತರು ಬೆಂಗಳೂರಿಗೆ ಆಗಮನ ಬೆಂಗಳೂರು: ಕೇಂದ್ರದ ಕೃಷಿ ಕಾಯ್ದೆಗಳನ್ನು ವಿರೋಧಿಸಿ ಇಂದು ದೆಹಲಿಯಲ್ಲಿ ರೈತರು ಬೃಹತ್ ಟ್ರ್ಯಾಕ್ಟರ್ ಱಲಿ ನಡೆಸಲಿದ್ದಾರೆ. ಅವರನ್ನ ಬೆಂಬಲಿಸಿ ರಾಜ್ಯದ ರೈತರು ಕೂಡ ಟ್ರ್ಯಾಕ್ಟರ್ ಱಲಿ ನಡೆಸಲು ಸಜ್ಜಾಗಿದ್ದಾರೆ. ಪ್ರತಿಭಟನೆಯಲ್ಲಿ ಭಾಗಿಯಾಗಲು ಬೇರೆ ಬೇರೆ ಜಿಲ್ಲೆಗಳಿಂದ ರೈತರು ಕ್ರಾಂತಿವೀರ ಸಂಗೊಳ್ಳಿ ರಾಯಣ್ಣ ರೇಲ್ವೆ ನಿಲ್ದಾಣಕ್ಕೆ ಬರುತ್ತಿದ್ದಾರೆ. ಬೆಂಗಳೂರು ಸುತ್ತಮುತ್ತ ಜಿಲ್ಲೆಗಳಿಂದ ವಾಹನ, ಟ್ರ್ಯಾಕ್ಟರ್, ಕಾರ್ ಸೇರಿದಂತೆ ಹಲವು ವಾಹನಗಳಲ್ಲಿ ಬಂದ್ರೆ, ದೂರದ ಜಿಲ್ಲೆಯ ರೈತರು ರೈಲಿನ ಮೂಲಕ ಆಗಮಿಸಲಿದ್ದಾರೆ. ಈಗಾಗಲೇ ಶಿವಮೊಗ್ಗ ಜಿಲ್ಲೆಯ ಹೊನ್ನಾಳ್ಳಿ, ನ್ಯಾಮತಿ ಭಾಗದಿಂದ ರೈತರು ಆಗಮಿಸಿದ್ದಾರೆ. ಬಳಿಕ ಅಲ್ಲಿಂದ ಱಲಿ ಮೂಲಕ ಫ್ರೀಡಂ ಪಾರ್ಕ್ ತಲುಪಲಿದ್ದಾರೆ. ಹೊಸಕೋಟೆ ಟೋಲ್ ಬಳಿ ಸದ್ಯಕ್ಕೆ ಎಂದಿನಂತೆ ವಾಹನ ಸಂಚಾರವಿದೆ. ಬೆಳಗ್ಗೆ 9ರ ಸುಮಾರಿಗೆ ರೈತರು ಟೋಲ್ ಬಳಿ ವಾಹನಗಳ ಸಮೇತ ಬರಲಿದ್ದಾರೆ. ಕೋಲಾರ ಜಿಲ್ಲೆಯ ರೈತ ಮುಖಂಡರು ಹೊಸಕೋಟೆ ಟೋಲ್ ಮಾರ್ಗವಾಗಿ ನಗರಕ್ಕೆ ಎಂಟ್ರಿಯಾಗೋ ಸಾಧ್ಯತೆ ಇದೆ. ತುಮಕೂರು ನೈಸ್ ರೋಡ್ ಜಂಕ್ಷನ್ ಬಳಿ ಬಿಗಿ ಭದ್ರತೆ ಏರ್ಪಡಿಸಲಾಗಿದೆ. ಎಲ್ಲೆಂಲ್ಲಿಂದ ಹೊರಡಲಿದೆ ರೈತರ ಱಲಿ 1. ತುಮಕೂರು ರಸ್ತೆ ನೈಸ್ ರೋಡ್ ಜಂಕ್ಷನ್ ಬೆಳಗ್ಗೆ 9 ಗಂಟೆಗೆ ಆರಂಭ 2. ಮೈಸೂರು ರಸ್ತೆ ಬಿಡದಿ ಇಂಡಸ್ಟ್ರಿಯಲ್ ಏರಿಯಾ ಬೆಳಗ್ಗೆ 9 ಗಂಟೆಗೆ ಆರಂಭ 3. ಹೊಸಕೋಟೆ ರೋಡ್ ಟೋಲ್ ಜಂಕ್ಷನ್ ಬೆಳಗ್ಗೆ 9 ಗಂಟೆಗೆ ಆರಂಭ 4. ಚಿಕ್ಕಬಳ್ಳಾಪುರ ದೇವನಹಳ್ಳಿ ನಂದಿ ಕ್ರಾಸ್ ಬೆಳಗ್ಗೆ 9 ಗಂಟೆಗೆ ಆರಂಭ 5. 12.30ಕ್ಕೆ ಸಂಗೊಳ್ಳಿ ರಾಯಣ್ಣ ರೈಲ್ವೆ ನಿಲ್ದಾಣದಿಂದ ಫ್ರೀಡಂ ಪಾರ್ಕ್ ವರೆಗೆ ಬೃಹತ್ ಱಲಿ